Ekaterina Gerasimova
kittykat3756@googlemail.com
Címkék automatikus frissítése
Kelemen Gábor
kelemeng at ubuntu dot com 2015.

# A Feldolgozó

A feldolgozó használatával a mezők kitölthetők a fájlnév alapján, átnevezhetők a fájlok és új könyvtár hozható létre a kitöltött mezők alapján, valamint feldolgozhatók a mezőkben és a fájlnévben lévő szövegek.

# Mezők kitöltése fájlnévből és könyvtárstruktúrából

A Címkekitöltés címkemezők kitöltésére használható a fájlnév és a szülőkönyvtárak alapján.

A formátumleírók és elválasztók használatával különböző címkemezőkbe osztható fel a fájlnév és a szülőkönyvtárak. A különböző címkemezők jelzésére használt formátumleírók – mint például a %t a szám címéhez – a Jelmagyarázatban vannak felsorolva. Az elválasztók a fájlnév vagy a szülőkönyvtárak tetszőleges részei lehetnek. A szülőkönyvtár elválasztójának megadására használja a / jelet.

For example, if you keep your audio files using the artist/album/01 track title.flac directory structure and filenames, use the %a/%b/%n %t format string to extract the track number and title from the filename, the album title from the parent directory and the artist from the grandparent directory.

A Fájlok vizsgálata gombbal kitöltheti a kijelölt fájlok címkemezőit.

# Fájlok átnevezése és új könyvtárak létrehozása

A Fájlok vizsgálata segítségével a kitöltött címkemezők használatával könyvtár-hierarchia hozható létre és a fájlnevek frissíthetők. Az új könyvtár-hierarchia a fájlokat tartalmazó könyvtárakon belül jön létre.

Ha például egy megcímkézett fájl a Zene mappában van, és a %a/%b/%n %t formátumleírót használja, az a Zene/előadó/album/01 számcím.flac könyvtárstruktúrát és fájlnevet fogja előállítani. A megadott formátumleíró alatt megjelenik az elnevezési séma előnézete.

A fájlok áthelyezésre és átnevezésre előkészítéséhez nyomja meg a Fájlok vizsgálata gombot.

# Címkemezők és fájlnév tömeges feldolgozása

A Mezők feldolgozása egy kifinomult keresés és csere funkció, ami lehetővé teszi a feldolgozandó címkemezők kiválasztását. Lehetővé teszi továbbá a fájlnév feldolgozását is.

A Mezők feldolgozása szakaszban kiválasztással adja meg a módosítandó mezőket.

Átalakíthatja a karaktereket egyszerű kereséssel és cserével, megváltoztathatja a kis- és nagybetűsséget, valamint hozzáadhat vagy elvehet szóközöket.